open-index/open-wikipedia-markdown huggingface dataset:
Γιώργος Μπάτης

Ο **Γιώργος Μπάτης** (πραγματικό όνομα: **Γιώργος Τσώρος**, Μέθανα, 1885 - Πειραιάς, 10 Μαρτίου 1967), γνωστός και ως **Γιώργος Αμπάτης**, ήταν Έλληνας μουσικός. Ήταν ένας από τους πρώτους και σημαντικότερους μουσικούς του ρεμπέτικου καθώς επίσης και γνωστός μάγκας του Πειραιά. Είχε μεγάλη αγάπη για τη μουσική και διατηρούσε σημαντική συλλογή μουσικών οργάνων. Είχε πέντε μπουζούκια, δύο μπαγλαμάδες, ένα μισομπούζουκο, μια κιθάρα και μια ρομβία-λατέρνα. 

## Βιογραφία
Γεννήθηκε το 1885 στα Παλαιά Λουτρά, στα Μέθανα και σε ηλικία 8 ετών μετακόμισε οικογενειακώς στον Πειραιά.

Στα μέσα της δεκαετίας του ΄20 άνοιξε χoροδιδασκαλείο το οποίο ονομαζόταν «Κάρμεν». Εργάστηκε ακόμη ως πωλητής αυτοσχέδιων φαρμάκων κατά του πονόδοντου, περιπλανώμενος οδοντογιατρός, μικροπωλητής και ενεχυροδανειστής. Το 1931 άνοιξε ένα καφενείο, το «Ζώρζ Μπατέ», το οποίο αποτέλεσε ένα από τα λίκνα του ρεμπέτικου. Στο καφενείο του σύχναζε και ο ποιητής Ναπολέων Λαπαθιώτης.

Τη δεκαετία του ΄30 ασχολήθηκε επαγγελματικά με τη μουσική και συνεργάστηκε στενά, με τον Μάρκο Βαμβακάρη, τον Στράτο Παγιουμτζή και τον Ανέστο Δελιά σχηματίζοντας την τετράς την ξακουστή του Πειραιώς. Το 1932 ο Γιώργος Μπάτης κάνει τις πρώτες ηχογραφήσεις των κομματιών του, λίγο πριν από το Μάρκο Βαμβακάρη ο οποίος το ίδιο έτος ηχογράφησε τα . Δεν άφησε μεγάλη δισκογραφία (μόλις 17 τραγούδια), διότι όπως και πολλοί άλλοι μεγάλοι ρεμπέτες της εποχής (Βαγγέλης Παπάζογλου, Ανέστος Δελιάς, Γιοβάν Τσαούς κ.α.) σταμάτησε να ηχογραφεί το 1936 επειδή αρνείτο να υποβάλλεται στη λογοκρισία από το καθεστώς του Ιωάννη Μεταξά.

Πέθανε στις 10 Μαρτίου το 1967 και θάφτηκε αγκαλιά με τον αγαπημένο του μπαγλαμά, όπως ο ίδιος είχε ζητήσει. Κηδευτηκε στο Νεκροταφείο της Αναστάσεως στο Κερατσίνι και μετά από 3 χρόνια τα οστά του μεταφέρθηκαν στην γη των προγόνων του τα Μεθανα.

## Παραπομπές


## Πηγές
* Σαν σήμερα, βιογραφίες - Γιώργος Μπάτης 1890-1967

Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Λαϊκοί τραγουδιστές
Κατηγορία:Έλληνες μπουζουκτσήδες
Κατηγορία:Ρεμπέτες
Ηλεκτρόλυση

thumb|right|200px
**Ηλεκτρόλυση** (λύση δι΄ ηλεκτρισμού), ονομάζεται η διαδικασία της διάσπασης μιας ουσίας με τη βοήθεια του ηλεκτρικού ρεύματος.

* Η ηλεκτρόλυση αξιοποιείται ειδικά τόσο στην εξαγωγή καθαρών και στις επιμεταλλώσεις.
* Η ηλεκτρόλυση θεωρείται ειδική χημική αντίδραση και αποτελεί αντικείμενο έρευνας και μελέτης της Ηλεκτροχημείας.

## Ηλεκτρόλυση του νερού
Κατά την ηλεκτρόλυση του νερού,  το νερό διασπάται στα βασικά στοιχεία όπου το αποτελούν, υδρογόνο και οξυγόνο με την παροχή ηλεκτρικού ρεύματος. Τα πλεονεκτήματα αυτής της διεργασίας είναι το υψηλής καθαρότητας υδρογόνο που παράγεται. Ωστόσο, αποτελεί ακριβή μέθοδο εξαιτίας του κόστους του ηλεκτρικού ρεύματος το οποίο απαιτείται.

Κατά την ηλεκτρόλυση, στην κάθοδο ιόντα υδρογόνου (πρωτόνια) ανάγονται σε υδρογόνο ενώ στην άνοδο το νερό οξειδώνεται σε οξυγόνο και πρωτόνια. Οι διεργασίες αυτές περιγράφονται αντίστοιχα από τις παρακάτω αντιδράσεις:

::2H+(aq) + 2e- → H2(g) (κάθοδος)
και
::2H2O(liq) → O2 + 4H+(aq) + 4e- (άνοδος)
οι οποίες μας δίνουν το συνολικό μηχανισμό της ηλεκτρόλυσης
::2H2O(liq) → O2(g) + 2H2(g)

Πλεονέκτημα της μεθόδου είναι το ότι το παραγόμενο οξυγόνο μπορεί επίσης να εκμεταλλευτεί για βιομηχανική ή άλλη χρήση.

Θεωρητικά 1,23 V εφαρμοζόμενης τάσης αρκούν για τη διεξαγωγή της ηλεκτρόλυσης. Πρακτικά, χρειάζεται περισσότερη τάση (1,55 V με 1,65 V ). Η απόδοση της ηλεκτρόλυσης ορίζεται ως το λόγο του 1,23 V προς την τάση όπου χρησιμοποιείται. Με τάση 1,60 V έχουμε απόδοση

\frac{1{,}23}{1{,}60}= 0{,}77= 77\%

Η αντίδραση της καθόδου, εμπλέκει 4 ηλεκτρόνια και η οξείδωση πραγματοποιείται μέσω μιας σειράς ενδιάμεσων προϊόντων. Σε αυτό οφείλεται η ανάγκη επιπλέον τάσης καθώς η όλη διαδικασία χαρακτηρίζεται από αργό κινητικό μηχανισμό. Η χρήση καταλύτη βοηθάει στη μείωση αυτής της τάσης και επιταχύνει τη διαδικασία. Ένας ιδανικός καταλύτης για την οξείδωση του νερού θα πρέπει να εξισορροπεί την απαιτούμενη ενέργεια του κάθε ενδιάμεσου βήματος και επίσης να εξισορροπεί τους ρυθμούς μεταφοράς κάθε ηλεκτρονίου.

Η απευθείας ηλεκτρόλυση νερού μέχρι και τη δεκαετία του '50 είχε ευρεία χρήση στην παραγωγή υδρογόνου. Σήμερα, ένα μικρό μόνο ποσοστό υδρογόνου παράγεται κατά αυτόν τον τρόπο σε εφαρμογές κυρίως όπου χρειάζεται μικρός όγκος καθαρού υδρογόνου. Ωστόσο παράλληλα παρατηρείται μια αναγέννηση του ενδιαφέροντος με την κατασκευή ολοκληρωμένων συστημάτων ηλεκτρολυτών σε συνδυασμό με εκμετάλλευση ανανεώσιμων πηγών ενέργειας (ηλιακής ή αιολικής).

## Δείτε επίσης

Κατηγορία:Ηλεκτροχημεία
Κατηγορία:Βιομηχανικές διεργασίες
Κατηγορία:Παραγωγή υδρογόνου
Κωνστάντιος

Με το όνομα **Κωνστάντιος** αναφέρονται οι :

## Αυτοκράτορες της Ρωμαϊκής αυτοκρατορίας
* Κωνστάντιος Χλωρός (Κωνστάντιος Α΄), αυτοκράτορας 305-306.
* Κωνστάντιος Β΄, αυτοκράτορας 337-361.
* Κωνστάντιος Γ΄, συναυτοκράτορας 421.

## Ιεράρχες
*Κωνστάντιος Α΄ Κωνσταντινουπόλεως
*Κωνστάντιος Β΄ Κωνσταντινουπόλεως
*Κωνστάντιος Μαρωνείας, επίσκοπος, μέλος της Φιλικής Εταιρείας και αγωνιστής της Ελληνικής επανάστασης του 1821

Κατηγορία:Αποσαφηνίσεις ονομάτων
Γκούντμαν

Με το όνομα **Γκούντμαν** (Goodman) μπορεί να αναφέρονται:

*Γκούντμαν (Μισσισσίππι)
*Γκούντμαν (Missouri)
*Γκούντμαν (Wisconsin)
*Θέατρο Γκούντμαν (Θέατρο Goodman), Σικάγο (Illinois)
*Άντριου Γκούντμαν (Andrew Goodman)
*Μπένυ Γκούντμαν (Benny Goodman)
*Λες Γκούντμαν (Les Goodman)
*Νέλσον Γκούντμαν (Nelson Goodman)
*Πωλ Γκούντμαν (Paul Goodman)
*Ρόι Γκούντμαν (Roy Goodman)
*Τζων Γκούντμαν (John Goodman)

Κατηγορία:Επώνυμα
Τεστ του καθρέπτη

thumb|200px|Τεστ του καθρέπτη
**Τεστ του καθρέπτη** ονομάζεται μία δοκιμασία που έχει σκοπό να ελέγξει κατά πόσο το υποκείμενο (κάποιο ζώο) έχει αυτοσυνείδηση. Συγκεκριμένος στόχος είναι να διαπιστωθεί αν το ζώο αντιλαμβάνεται ότι η αντανάκλαση στον καθρέπτη είναι εικόνα του ίδιου του του εαυτού. Το τεστ επινοήθηκε από τον Gordon G. Gallup.

Κατά την εκτέλεση του πειράματος, τοποθετείται πάνω στο ζώο κάποιο χρωματιστό σημάδι, ένα άοσμο ύφασμα κ.λ.π. και το βάζουν να στέκεται μπροστά σε έναν καθρέπτη. Οι εκτελούντες το πείραμα παρατηρούν τον τρόπο που το ζώο αντιδρά στην αλλαγή στο σώμα του, όπως την βλέπει στον καθρέφτη, αν κινείται δηλαδή για να παρατηρήσει την παράξενη αλλαγή στο σώμα του, αν αγγίζει το σημείο που είναι το σημάδι την στιγμή που κοιτά στον καθρέπτη, κ.ά.

Με βάση τα μέχρι σήμερα σχετικά πειράματα, τα μόνα ζώα που αντιδρούν θετικά στο πείραμα δείχνοντας σημάδια αυτοσυνείδησης, είναι ο άνθρωπος, ο χιμπατζής, τα μπονόμπο, ο ουρακοτάγκος, το δελφίνι και η καρακάξα. Οι γορίλες δεν περνούν το τεστ, αλλά εικάζεται ότι αυτό οφείλεται απλώς στο ότι τα ζώα αυτά συνηθίζουν να αποφεύγουν την άμεση οπτική επαφή, πρόσωπο με πρόσωπο, επειδή τη θεωρούν προσβλητική. Τα μικρά παιδιά των ανθρώπων περνούν επίσης το τεστ μόνο μετά την ηλικία των 3-4 ετών. Άλλα ζώα, όπως ο σκύλος, αντιδρούν απέναντι στο είδωλό τους με φόβο, εχθρικότητα ή περιέργεια προς το «άλλο» ζώο που βλέπουν ή απλά αδιαφορούν.

Υπάρχει κάποιος σκεπτικισμός σχετικά με την αξιοπιστία του τεστ, κατά πόσο δηλαδή μπορεί να οδηγήσει σε σωστά συμπεράσματα, επειδή ναι μεν για τα πρωτεύοντα η όραση είναι η σημαντικότερη αίσθηση, αλλά δεν ισχύει αυτό για όλα τα ζώα.

Κατηγορία:Αντίληψη
Κατηγορία:Ψυχολογία
Κατηγορία:Εαυτός
Νέλσον Γκούντμαν

Ο **Νέλσον Γκούντμαν** (αγγλικά:*Nelson Goodman*, 7 Αυγούστου 1906 - 25 Νοεμβρίου 1998) ήταν αμερικανός φιλόσοφος, γνωστός για την εργασία του πάνω στο πρόβλημα της επαγωγής. Επίσης, αναγνωρίστηκε από τον ΟΗΕ ως πρόεδρος της ΔΙΕ.ΦΙΛ.ΣΥΝΟΔ.

Γεννήθηκε στο Σόμερβιλ του Μέριλαντ, αποφοίτησε το 1928 από το πανεπιστήμιο του Χάρβαρντ και για έντεκα χρόνια διεύθυνε μία γκαλερί στη Βοστώνη. Το 1941 τελείωσε το διδακτορικό του και εν μέσω του πολέμου κατατάχθηκε στον αμερικανικό στρατό μέχρι το τέλος του Β' Παγκοσμίου Πολέμου. Μετά τον πόλεμο δίδαξε και πραγματοποίησε έρευνες σε διάφορα πανεπιστήμια των ΗΠΑ, μέχρι το διορισμό του ως καθηγητής φιλοσοφίας στο Χάρβαρντ το 1968.

Ο Γκούντμαν πρότεινε το «νέο γρίφο της επαγωγής», κατ' αναλογία προς το κλασικό πρόβλημα της επαγωγής του Ντέιβιντ Χιουμ (αγγλικά:*David Hume*). Ο όρος εισήχθη για πρώτη φορά στο βιβλίο του «Γεγονός, Φαντασία και Πρόβλεψη» (αγγλικός τίτλος: *Fact, Fiction and Forecast*).

## Παραπομπές


Κατηγορία:Αμερικανοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι της επιστήμης
Κατηγορία:Αναλυτικοί φιλόσοφοι
Κατηγορία:Φιλόσοφοι της γλώσσας
Μιχαήλ ΣΤ΄

Ο **Μιχαήλ ΣΤ' Βρίγγας** ή **Μιχαήλ Ϝ' Βρίγγας**, ο επονομαζόμενος **Στρατιωτικός** ή **Γηραιός** ήταν Βυζαντινός Αυτοκράτορας το 1056-1057. Συγγενής του Ιωσήφ Βρίγγα, μιας πανίσχυρης προσωπικότητας την εποχή που ήταν αυτοκράτορας ο Ρωμανός Β´. Την εποχή που έγινε αυτοκράτορας ήταν ένας υπέργηρος Συγκλητικός και μέλος της ανώτατης γραφειοκρατείας, διετέλεσε Υπουργός Στρατιωτικών. Τον επέλεξε για αυτοκράτορα η ηλικιωμένη αυτοκράτειρα Θεοδώρα των Μακεδόνων λίγο πριν τον θάνατο της (31 Αυγούστου 1056). Στον διορισμό αυτό σημαντικό ρόλο είχε ο πιο έμπιστος σύμβουλος της Θεοδώρας Λέων Παρασπόνδυλος. Ο Μιχαήλ ΣΤ΄ κατάφερε να επιβιώσει από συνωμοσία που οργάνωσε ο Θεοδόσιος Μονομάχος ανεψιός του αυτοκράτορα Κωνσταντίνου του Μονομάχου. Είχε χάσει ωστόσο την στήριξη της αριστοκρατίας επειδή αγνόησε τα δικαιώματα του στρατηγού Νικηφόρου Βρυέννιου, τον επανάφερε στον προηγούμενο βαθμό αλλά χωρίς τον πλούτο και την περιουσία του.

Ο Νικηφόρος Βρυέννιος διαμαρτυρήθηκε αλλά ο αυτοκράτορας τον αγνόησε, η αριστοκρατία αποφάσισε τότε να εξεγερθεί για να τον ανατρέψει. Ο στρατός αποξενώθηκε από τον Μιχαήλ ΣΤ΄ και μεταφέρθηκε στην Καππαδοκία από εκεί βρήκε την ευκαιρία ο Νικηφόρος Βρυέννιος να ξεκινήσει την επανάσταση. Η ανατροπή του ηλικιωμένου αυτοκράτορα σε έναν μόλις χρόνο μετά την άνοδο του ήρθε σύντομα, ο στρατηγός Ισαάκιος Α΄ Κομνηνός αναγορεύθηκε αυτοκράτορας στην Παφλαγονία (8 Ιουνίου 1057). Οι γραφειοκράτες του Μιχαήλ ΣΤ΄ που δεν ήθελαν να χάσουν τα προνόμια τους, αντιστάθηκαν σκληρά και συγκρότησαν στρατό εναντίον των επαναστατών. Ο αυτοκρατορικός στρατός έχασε στην Μάχη της Πετρόης κοντά στην Νίκαια Βιθυνίας και ο Ισαάκιος Κομνηνός βάδισε για την Κωνσταντινούπολη. Ο Μιχαήλ ΣΤ΄ προσπάθησε να διαπραγματευτεί με διάσημους άντρες της αυλής του όπως ο Μιχαήλ Ψελλός, του πρόσφερε τον τίτλο του Καίσαρα και του Συναυτοκράτορα. Ο Ισαάκιος Κομνηνός έδειξε διαλλακτικός στις προτάσεις αλλά την ίδια στιγμή ξέσπασε στην Κωνσταντινούπολη μια βίαιη εξέγερση των οπαδών του, ο πατριάρχης Μιχαήλ Α΄ Κηρουλάριος απαίτησε από τον Μιχαήλ ΣΤ΄ να παραιτηθεί υπέρ του Ισαάκιου κάτι που έγινε (30 Αυγούστου 1057). Ο Μιχαήλ ΣΤ΄ Βρίγγας αποσύρθηκε σε μοναστήρι όπου πέθανε σε λίγο καιρό.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.680.
*Norwich, John Julius (1993), Byzantium: The Apogee, Penguin.
*Kazhdan, Alexander, ed. (1991), Oxford Dictionary of Byzantium, Oxford University Press.
*George Finlay (1853). History of the Byzantine Empire from 716–1057, William Blackwood & Sons.

Μιχαηλ 06
Αγία Σοφία

Με το όνομα **Αγία Σοφία** είναι γνωστό οποιοδήποτε από τα παρακάτω:
*Αγία Σοφία, ιδιότητα του Θεού στην ιουδαιοχριστιανική θεολογία

## Αγίες
* Σοφία (μάρτυρας), αγία των ρωμαϊκών χρόνων, μητέρα των μαρτύρων Πίστης, Ελπίδας, Αγάπης
* Οσία Σοφία της Αίνου Θράκης, αγία των βυζαντινών χρόνων
* Οσία Μυρτιδιώτισσα Σοφία της Κλεισούρας

## Ναοί
*Αγία Σοφία (ναός, Μερόπειο Ίδρυμα)
*Αγία Σοφία (Αίνου) στην Ανατολική Θράκη, σήμερα στην Τουρκία
*Αγία Σοφία (Άρτα)
*Αγία Σοφία (Βιζύη) στην Ανατολική Θράκη, σήμερα στην Τουρκία
*Αγία Σοφία Δράμας
*Αγία Σοφία (Θεσσαλονίκη)
*Καθεδρικός Ναός Αγίας Σοφίας (Κίεβο)
*Αγία Σοφία (Κωνσταντινούπολη)
*Αγία Σοφία (Μονεμβασία) στη Μονεμβασία
*Αγία Σοφία (Μυστράς)
*Αγία Σοφία (Νόβγκοροντ) στη Ρωσία
*Αγία Σοφία (Πολότσκ) στη Λευκορωσία
*Τέμενος Σελιμιγιέ (Λευκωσία)
*Αγία Σοφία (Σόφια) στη  Βουλγαρία
*Αγία Σοφία (Τραπεζούντα)

## Τοπωνύμια
*Αγία Σοφία Αιτωλοακαρνανίας
*Αγία Σοφία Αρκαδίας
*Αγία Σοφία Εύβοιας
*Αγία Σοφία Κεφαλονιάς
*Αγία Σοφία Λάρισας
*Αγία Σοφία (Λευκωσίας)
*Αγία Σοφία Λήμνου
*Αγία Σοφία Μαγνησίας
*Αγία Σοφία Μεσσηνίας
*Αγία Σοφία Πάτρας
*Αγιά Σοφιά (Πειραιά)

## Άλλες χρήσεις
*Νοσοκομείο Παίδων Αγία Σοφία
*Αγιά Σοφιά, γήπεδο της ΑΕΚ

## Δείτε επίσης
*Σοφία (αποσαφήνιση)

Αγια Σοφια
Μεσάρι

Το **Μεσάρι** (Μeshari) («Λειτουργικόν» στα αλβανικά, δάνειο από τα λατινικά missa) είναι το πρώτο βιβλίο που γράφτηκε στην Αλβανική γλώσσα. 

Γράφτηκε από τον Γκιον Μπουζουκού (Gjon Buzuku), Καθολικό ιερέα στα 1555 και αποτελείται  από 220 σελίδες, που είναι γραμμένες σε δύο στήλες. Αποτελεί μετάφραση στα Αλβανικά των βασικών μερών της καθολικής λειτουργίας, εμπεριέχει τις τελετουργίες των βασικών θρησκευτικών εορτών του χρόνου, σχόλια από το βιβλίο των προσευχών, μέρη από την Διαθήκη καθώς και μέρη από το τελετουργικό και την κατήχηση. Εμπεριέχει δηλαδή τα μέρη που χρειάζεται ένας ιερέας για τις καθημερινές θρησκευτικές τελετές.

Το μόνο γνωστό αντίγραφο του βιβλίου φυλάσσεται στη Βιβλιοθήκη του Βατικανού. Το Μεσάρι ανακαλύφθηκε από τον Γκιον Νικολέ Καζάζι το 1740, χάθηκε και ανακαλύφθηκε εκ νέου το 1909. Το 1930 φωτοτυπημένο αντίγραφο του βιβλίου έφτασε στην Αλβανία από τον πατέρα Γιουστίν Ρότα. Το 1968 δημοσιεύτηκε με μεταγραφές και σχόλια από γλωσσολόγους

Το Μεσάρι είναι γραμμένο στη βόρειο διάλεκτο των αλβανικών και στο λατινικό αλφάβητο εμπλουτισμένο με κάποια ειδικά γράμματα. Έχει σχετικά πλούσιο λεξιλόγιο και καθορισμένη ορθογραφία και γραμματική πράγμα που αποδεικνύει μια μεγαλύτερη παράδοση για την αλβανική γλώσσα.

## Δείτε επίσης

*Ιστορία της Αλβανίας
*Αλβανική γλώσσα
*Αλβανική λογοτεχνία

## Εξωτερικοί σύνδεσμοι
* Μεσάρι του Γκιον Μπουζουκούτ
* Το κείμενο στα αγγλικά
* Το κείμενο στα αλβανικά 
* Ολόκληρο το κείμενο στα παλαιά αλβανικά

## Περαιτέρω ανάγνωση

* 

## Πηγές



Κατηγορία:Πολιτισμός της Αλβανίας
Κατηγορία:Χριστιανισμός στην Αλβανία
Κατηγορία:Χριστιανικά κείμενα
Λουίτζι Γκαλβάνι

Ο **Λουίτζι Γκαλβάνι** (Luigi Galvani, 9 Σεπτεμβρίου 1737 – 4 Δεκεμβρίου 1798) ήταν Ιταλός γιατρός και φυσικός του 18ου αιώνα που ανακάλυψε ότι τα ζωϊκά νεύρα και οι μύες παράγουν ηλεκτρισμό. Ανακάλυψε την παραγωγή ηλεκτρισμού από χημικά μέσα.

Από το όνομά του χαρακτηρίστηκε το γαλβανόμετρο και ο γαλβανισμός.

Κατηγορία:Ιταλοί ιατροί
Κατηγορία:Ιταλοί φυσικοί
Γαλβανόμετρο

thumb|right|300px|Αρχή λειτουργίας του γαλβανόμετρου.
Το **γαλβανόμετρο** είναι όργανο με το οποίο μπορεί να διαπιστωθεί η ύπαρξη ή να μετρηθεί η ένταση ηλεκτρικού ρεύματος σε ένα ηλεκτρικό κύκλωμα. Πρόκειται για όργανο μέτρησης μέχρι χαμηλών ηλεκτρικών τάσεων, σε συνάρτηση της ύπαρξης ρεύματος και της μηχανικής απόκλισης (περιστροφής) ενός πηνίου.  Ένα απλό γαλβανόμετρο αποτελείται από Ντ'Αρσονβάλ και μια κλίμακα με το μηδέν στο μέσο της. Ο μηχανισμός Ντ'Αρσονβάλ είναι γνωστός και ως μηχανισμός κινουμένου πηνίου.

Το γαλβανόμετρο διαθέτει ένα σπειροειδές πηνίο το οποίο βρίσκεται μέσα σε ένα μαγνητικό πεδίο. Το σχήμα του μόνιμου μαγνήτη που δημιουργεί το μαγνητικό πεδίο είναι δακτυλιοειδές, ενώ το πηνίο είναι στηριγμένο στο μέσον του και μπορεί να περιστρέφεται γύρω από το σημείο στήριξης. Πάνω στο πηνίο είναι, επίσης, στερεωμένος ο δείκτης ένδειξης. Όταν από το πηνίο διέρχεται ηλεκτρικό ρεύμα, αυτό δέχεται μια ροπή, η οποία το αναγκάζει να περιστραφεί (συμπαρασύροντας φυσικά και το δείκτη). Η ροπή αυτή είναι ανάλογη με την ένταση του ρεύματος και έτσι το όργανο μπορεί, εκ της γωνίας απόκλισης του δείκτη, να μετρήσει ηλεκτρικά ρεύματα, εφόσον ο δείκτης μετακινείται επάνω σε κατάλληλα βαθμολογημένη κλίμακα. Για να επανέρχεται ο δείκτης στην αρχική του θέση υπάρχει επίσης ένα ελατήριο επαναφοράς.

Εκτός από την απλή ένδειξη ύπαρξης ρεύματος σε ένα κύκλωμα, πάντα για χαμηλές τάσεις, το γαλβανόμετρο μπορεί να χρησιμοποιηθεί και ως όργανο μέτρησης έντασης ρεύματος (αμπερόμετρο) ή διαφοράς δυναμικού (βολτόμετρο), ανάλογα με τον τρόπο σύνδεσής του στο κύκλωμα και τη βαθμολόγηση της κλίμακάς του.

Η **ακρίβεια** ενός τέτοιου οργάνου εξαρτάται κατά κύριο λόγο από την ομοιογένεια του μαγνητικού πεδίου που δημιουργεί ο μόνιμος μαγνήτης. Εξαρτάται, επίσης, και από το κατά πόσον τα μέταλλα, από τα οποία είναι κατασκευασμένο, παρουσιάζουν μεγάλες διαστολές όταν θερμαίνονται, επειδή η διέλευση ηλεκτρικού ρεύματος από αγωγό προκαλεί τη θέρμανσή του.

## Εξωτερικοί σύνδεσμοι
* 
* 

Κατηγορία:Όργανα μέτρησης
Κατηγορία:Συσκευές εργαστηρίου
CM

Το **CM** ή **cm** (σι-εμ) μπορεί να αναφέρεται στα:

* Στο Καμερούν κωδικό χώρας κατά ISO 3166-2.
** Ως .cm στον top-level domain κωδικό για το Καμερούν στο Διαδίκτυο.
* Στο Chelmsford (Τσέλμσφορντ).
## Μονάδες μέτρησης
* Στο Ρωμαϊκό σύστημα αρίθμησης, ο αριθμός 900.
* Στο Εκατοστόμετρο (**cm**).
## Άλλες χρήσεις
* Στο Κιούριο, χημικό στοιχείο ως **Cm**
* Η Copa Airlines εταιρεία στον κωδικό IATA .
Βοήθημα για την Κατανόηση της Βίβλου

Το **Βοήθημα για την Κατανόηση της Βίβλου** (*Aid to Bible Understanding*) είναι μια εγκυκλοπαίδεια της Αγίας Γραφής που έχουν επιμεληθεί και εξέδιδαν οι Μάρτυρες του Ιεχωβά (δεν έχει μεταφραστεί στην ελληνική). Έχει σταματήσει πια η κυκλοφορία της, καθώς η ύλη της έχει εκδοθεί αναθεωρημένη και επαυξημένη υπό τη μορφή της δίτομης βιβλικής εγκυκλοπαίδειας που τιτλοφορείται ως *[[Ενόραση στις Γραφές]]*. Το 'Βοήθημα', όπως λεγόταν, έχει 1.696 σελίδες και περιέχει έγχρωμους χάρτες στο εσωτερικό μέρος των εξωφύλλων και κάποιες ασπρόμαυρες εικόνες στο εσωτερικό του μαζί με το κείμενο. Ο πρώτος τόμος, που κάλυπτε από τα γράμματα A-D και μέρος του E, τέθηκε σε κυκλοφορία στις 9 Ιουλίου 1969, στη Διεθνή Συνέλευση των Μαρτύρων του Ιεχωβά «Επι Γης Ειρήνη». Για την έρευνα που απαιτήθηκε για την προετοιμασία αυτής της εγκυκλοπαίδειας συμμετείχαν Μάρτυρες του Ιεχωβά από περισσότερες από 90 χώρες.

Ο συμβολισμός που χρησιμοποιείται διεθνώς για αναφορές στις σελίδες του έργου είναι τα λατινικά γράμματα ***ad*** (απο το αγγλικό aid).

Κατηγορία:Εγκυκλοπαίδειες
Κατηγορία:Εκδόσεις των Μαρτύρων του Ιεχωβά
Ενόραση στις Γραφές

thumb|200px|Το ''Ενόραση στις Γραφές'' τέθηκε σε κυκλοφορία στην Ελληνική στα μέσα του 2008.
Η δίτομη σκληρόδετη εγκυκλοπαίδεια της Αγίας Γραφής **Ενόραση στις Γραφές** εκδόθηκε από τη Βιβλική και Φυλλαδική Εταιρία Σκοπιά το 1988 στην Αγγλική. Οι δύο τόμοι αποτελούνται από περισσότερες από 2.500 σελίδες. Το *Ενόραση* είναι πλέον διαθέσιμο σε αρκετές γλώσσες, περιλαμβανομένης και της Ελληνικής στην οποία κυκλοφόρησε το 2008. Ο πρώτος τόμος καλύπτει τα λήμματα από το Α ως το Ι ενώ ο δεύτερος από το Κ ως το Ω.

Το έργο αυτό περιέχει έγχρωμες εικόνες, διαγράμματα, πίνακες, χάρτες και άλλα οπτικά βοηθήματα, καθώς επίσης λεπτομερείς αναλύσεις όλων των θεμάτων που βρίσκονται στην Αγία Γραφή. Η άποψη της Αγίας Γραφής αναλύεται για θέματα όπως το «έλεος» και ο «θάνατος» κάτω από τις αντίστοιχες επικεφαλίδες. Δεν καλύπτονται δογματικά θέματα, όπως η Τριάδα, η Θεολογία και η Αποστολική Διαδοχή, καθώς δεν γίνεται άμεση αναφορά σε αυτά μέσα στην Αγία Γραφή. Επίσης, οι τόμοι του *Ενόραση* περιέχουν άρθρα για κάθε βιβλίο της Αγίας Γραφής με ένα συνοπτικό περίγραμμα των κυρίων σημείων καθενός από αυτά.

Ο συμβολισμός που χρησιμοποιείται διεθνώς για αναφορές στους τόμους του έργου είναι το λατινικό γράμμα ***it*** και δίπλα ο αριθμός του τόμου ακολουθούμενος από τη σελίδα. Για παράδειγμα, το «it-2-G 1180» σημαίνει: ελληνική έκδοση του έργου, τόμος 2, σελίδα 1180.

## Πηγές
* *[http://wol.jw.org/el/wol/lv/r11/lp-g/0/2 Ενόραση στις Γραφές]* (διαδικτυακή έκδοση).

Κατηγορία:Εγκυκλοπαίδειες
Κατηγορία:Εκδόσεις των Μαρτύρων του Ιεχωβά
Πώς να Συζητάτε Λογικά από τις Γραφές

Το ***Πώς να Συζητάτε Λογικά από τις Γραφές*** αποτελεί επίτομη θεματική εγκυκλοπαίδεια της Αγίας Γραφής που εκδίδεται από τους Μάρτυρες του Ιεχωβά σε πολλές γλώσσες, μεταξύ των οποίων και στην ελληνική. Διαφέρει από τους πιο ογκώδεις τόμους της δίτομης εγκυκλοπαίδειας *[[Ενόραση στις Γραφές]]* με αρκετούς τρόπους. Είναι μικρότερο, δεν περιλαμβάνει πολλά οπτικά βοηθήματα και περιέχει πληροφορίες για θέματα στα οποία δεν γίνεται άμεση αναφορά από τα μεγαλύτερα βιβλία του *Ενόραση*.

Το βιβλίο αυτό αποτελείται από 510 σελίδες και έχει αναφορές σε τουλάχιστον 38 διαφορετικές μεταφράσεις της Αγίας Γραφής.

Είναι έτσι σχεδιασμένο ώστε να αποτελεί ένα γρήγορο έντυπο αναφοράς για χρήση στην ευαγγελιστική δραστηριότητα των Μαρτύρων του Ιεχωβά, αν και δεν αποσκοπεί στην "υπερίσχυση σε λογομαχίες". Ογδόντα θέματα που αφορούν διδασκαλίες όπως η Τριάδα, η διαδοχή Αποστόλων, η έκτρωση και η αμαρτία, εξετάζονται σε αυτό το βιβλίο και παρουσιάζονται Γραφικές και κοσμικές παραπομπές προς τεκμηρίωση. Τμήματα που έχουν τίτλους όπως «Πρόλογοι για Χρήση στη Διακονία Αγρού» και «Πώς να Απαντήσετε σε Εκφράσεις που θα Μπορούσαν να Γίνουν Φραγμοί στις Συζητήσεις» περιέχουν προλόγους για συζήτηση με βάση την Αγία Γραφή ή, σε περιπτώσεις όπου υπάρξει αρνητική ανταπόκριση, σημεία που θα βοηθούσαν στην συνέχιση της συζήτησης.

Ο συμβολισμός που χρησιμοποιείται διεθνώς για αναφορές στις σελίδες του έργου είναι τα λατινικά γράμματα ***rs*** (απο το αγγλικό reasoning).

## Υποσημειώσεις


## Εξωτερικοί σύνδεσμοι
* *[https://wol.jw.org/el/wol/lv/r11/lp-g/0/20940 Συζητάτε (rs)]* (διαδικτυακή έκδοση).
Κατηγορία:Εκδόσεις των Μαρτύρων του Ιεχωβά
Περιφερειακή Επιτροπή Οικοδόμησης

Οι **Περιφερειακές Επιτροπές Οικοδόμησης** έχουν οργανωθεί από τους Μάρτυρες του Ιεχωβά σε πολλές χώρες ώστε να επιβλέπουν την κατασκευή και την συντήρηση των τόπων λατρείας τους, που ονομάζονται Αίθουσες Βασιλείας και Αίθουσες Συνελεύσεων. Ο σκοπός αυτών των επιτροπών, οι οποίες συνήθως αποτελούνται από πέντε ως εφτά άτομα με σχετική εμπειρία στον κατασκευαστικό τομέα, είναι να συντονίσουν τις προσπάθειες όσων περιλαμβάνονται έτσι ώστε να κατασκευαστούν ελκυστικές και λειτουργικές εγκαταστάσεις οι οποίες είναι ταυτόχρονα και βιώσιμες οικονομικά.

Οι Περιφερειακές Επιτροπές Οικοδόμησης συνεργάζονται με τις τοπικές εκκλησίες των Μαρτύρων του Ιεχωβά που επιθυμούν να χτίσουν ή να ανακαινίσουν έναν τόπο λατρείας, κάτω από την κατεύθυνση του τοπικού Γραφείου Τμήματος των Μαρτύρων του Ιεχωβά.

Οι επιτροπές αυτές βοηθούν στον έλεγχο της καταλληλότητας περιοχών που εξετάζονται για ανοικοδόμηση, στην αγορά γης και υλικών, και στον συντονισμό των προσπαθειών των εθελοντών που έρχονται για να εργαστούν από την ευρύτερη περιοχή. 

Όπως συμβαίνει και σε κάθε επίπεδο στην οργάνωση των Μαρτύρων του Ιεχωβά, τα μέλη των Περιφερειακών Επιτροπών Οικοδόμησης εργάζονται εθελοντικά και δεν λαμβάνουν κάποια οικονομική απολαβή για την εργασία τους.

Το έργο των Περιφερειακών Επιτροπών οικοδόμησης έχει καταστήσει δυνατό για τους Μάρτυρες του Ιεχωβά να οικοδομήσουν ή να ανακαινίσουν τόπους λατρείας σε πολύ μικρό χρονικό διάστημα, μερικές φορές ακόμη και μέσα σε δύο μέρες. Επίσης, συντονίζουν το έργο ανακούφισης των ατόμων που έχουν πληγεί από κάποια φυσική ή άλλη καταστροφή και βρίσκονται σε ετοιμότητα ώστε να επισκευάσουν τις Αίθουσες Βασιλείας και τα σπίτια των ομοπίστων τους και άλλων ατόμων στην πληγείσα περιοχή.
## Υποσημειώσεις


Κατηγορία:Μάρτυρες του Ιεχωβά
Χριστιανική Εκκλησία των Μαρτύρων του Ιεχωβά

Η ***Χριστιανική Εκκλησία των Μαρτύρων του Ιεχωβά*** αποτελεί σωματείο το οποίο έχει ως σκοπό την οργάνωση και την επίβλεψη των εκκλησιαστικών υποθέσεων των Μαρτύρων του Ιεχωβά στις Ηνωμένες Πολιτείες.

Η ίδρυση του σωματείου *Χριστιανική Εκκλησία των Μαρτύρων του Ιεχωβά* κοινοποιήθηκε τον Ιανουάριο του 2001. Αποτελεί νομικό πρόσωπο που χρησιμοποιείται από την νέα Επιτροπή Τμήματος των Ηνωμένων Πολιτειών για την επίβλεψη του έργου στις Ηνωμένες Πολιτείες.

Αυτό το σωματείο λειτουργεί παράλληλα με την Βιβλική και Φυλλαδική Εταιρία Σκοπιά της Πενσυλβανίας και την αντίστοιχη της Νέας Υόρκης. Χρησιμοποιείται για την πληρέστερη οργάνωση των εκκλησιαστικών υποθέσεων των Μαρτύρων του Ιεχωβά.

Όλα τα σωματεία (ή εταιρίες) που χρησιμοποιούνται από τους Μάρτυρες του Ιεχωβά είναι μη κερδοσκοπικού χαρακτήρα και είναι προς όφελος των μελών της οργάνωσης και των ενδιαφερομένων προς αυτούς. Τέτοιες νομικές οντότητες ή εταιρίες είναι απαραίτητες ώστε να συμμορφώνονται με τους τοπικούς, δημόσιους και εθνικούς νόμους —κάτι που θεωρείται ως Γραφική απαίτηση από τους Μάρτυρες του Ιεχωβά. (Ρωμαίους 13:1)

## Υποσημειώσεις


## Βλέπε επίσης
* Οργανωτική δομή των Μαρτύρων του Ιεχωβά

Κατηγορία:Μάρτυρες του Ιεχωβά
Φρέντερικ Φρανς

Ο **Φρέντερικ Φρανς** (12 Σεπτεμβρίου 1893 - 22 Δεκεμβρίου 1992) διατέλεσε πρόεδρος της Βιβλικής και Φυλλαδικής Εταιρίας Σκοπιά από το 1977 ως τον θάνατό του το 1992. Προηγουμένως είχε υπηρετήσει ως αντιπρόεδρος του σωματείου αυτού από το 1945.

Ο Φρανς γεννήθηκε στο Κόβινγκτον του Κεντάκι και αποφοίτησε από το Λύκειο το 1911. Φοίτησε στο Πανεπιστήμιο του Σινσινάτι όπου σπούδασε τη Βιβλική ελληνική γλώσσα, καθώς είχε ήδη αποφασίσει ότι θα γινόταν Πρεσβυτεριανός κήρυκας. Ο Φρανς είχε επιλέξει να λάβει μια ειδική υποτροφία που του έδινε τη δυνατότητα να εισαχθεί στο Πανεπιστήμιο της Οξφόρδης στην Αγγλία. Όμως, πριν προλάβει να γίνει η ανακοίνωση, έπαψε να ενδιαφέρεται για την υποτροφία και ζήτησε να διαγραφεί το όνομά του από τους καταλόγους των υποψηφίων. Βαφτίστηκε ως Σπουδαστής της Γραφής (όπως ονομάζονταν τότε οι Μάρτυρες του Ιεχωβά) στις 10 Νοεμβρίου 1913 και εγκατέλειψε το Πανεπιστήμιο τον Μάιο του 1914. Άρχισε αμέσως να κηρύττει τα καλά νέα ολοχρόνια ως «βιβλιοπώλης» ή αλλιώς «σκαπανέας».

Θεωρείται, μολονότι δεν έχει επιβεβαιωθεί επίσημα, ότι έπαιξε σημαντικό ρόλο στην προετοιμασία της μετάφρασης της Μετάφρασης Νέου Κόσμου της Αγίας Γραφής που εκδίδουν οι Μάρτυρες του Ιεχωβά, η οποία παράχθηκε χωρίς τη γνωστοποίηση των ονομάτων των συντελεστών της.

## Δείτε επίσης
* Πρακτικές των Μαρτύρων του Ιεχωβά

## Παραπομπές


## Εξωτερικοί σύνδεσμοι
* *The New York Times*, 24ης Νοεμβρίου 1992, «Frederick W. Franz, A Religous Leader, Dies in Office at 99» .

Φρανς Φρεντερικ
Αφίσα

[thumb|right|Γαλλική διαφημιστική αφίσα του [Ανρί ντε Τουλούζ-Λωτρέκ από τα 1892.]]
εναλλ.=Διαφημιστική αφίσα σχεδιασμένη από τον ζωγράφο Cesare Saccaggi από την Tortona.|μικρογραφία|Διαφημιστική αφίσα σχεδιασμένη από τον ζωγράφο Cesare Saccaggi από την Tortona.
Η **αφίσα** είναι ένα μεγάλο κομμάτι χαρτί, με κείμενο και εικόνες, συνήθως τυπωμένο, που αναρτάται σε τοίχο ή σε άλλη παρόμοια επιφάνεια. Συχνά είναι εργαλείο διαφήμισης, προπαγάνδας, διαμαρτυρίας ή τρόπος για να περάσει ένα μήνυμα. Οι αφίσες έχουν επίσης προσωπική χρήση, ειδικά για τους νέους ανθρώπους, καθώς μπορούν να χρησιμοποιηθούν σαν χαμηλού κόστους διακοσμητικά.
## Ιστορία
Οι αφίσες που είχαν μόνο κείμενο έχουν μια μακρόχρονη ιστορία: διαφήμιζαν τα έργα του Σέξπιρ και ενημέρωναν τους πολίτες για κυβερνητικές αποφάσεις.

Η ανάπτυξη της έγχρωμης λιθογραφίας ήταν η μεγάλη επανάσταση για τις αφίσες, επιτρέποντας τη φτηνή εκτύπωση αφισών με έντονα χρώματα. Αρχικά χρησιμοποιήθηκαν στη Γαλλία αλλά από Δεκαετία 1890 διαδόθηκε η χρήση τους σε όλη την Ευρώπη. Ένα πλήθος σημαντικών καλλιτεχνών δημιουργεί τέχνη με αφίσες αυτήν την περίοδο, και ξεχώρισαν οι Ανρί ντε Τουλούζ-Λωτρέκ και Ζυλ Σερέ.
## καλλιτεχνική αξία
Πολλές αφίσες είχαν ιδιαίτερη καλλιτεχνική αξία και έγιναν αντικείμενο συλλογών. Σ' αυτές περιλαμβάνονται οι διαφημίσεις Παγκοσμίων Εκθέσεων και Αποικιακών Εκθέσεων. Στον Πρώτο και στο Δεύτερο παγκόσμιο πόλεμο, οι αφίσες έγιναν συνηθισμένος τρόπος στρατολόγησης στις ΗΠΑ, στη Βρετανία και σε άλλα κράτη, κάνοντας επίκληση της εθνικής συνείδησης με συνθήματα όπως "ο θείος Σαμ σας χρειάζεται" ή "τα χαλαρά χείλη βυθίζουν καράβια" προειδοποιώντας για τον κίνδυνο από τους κατασκόπους. Η πρώτη αφίσα του είδους κυκλοφόρησε στη Βρετανία και απεικόνιζε τον Λόρδο Κίτσενερ με προτεταμένο δάχτυλο, όπως στις μεταγενέστερες αφίσες του "θείου Σαμ", να καλεί προς κατάταξη. Αφίσες παρόμοιου περιεχομένου χρησιμοποιήθηκαν, επίσης, στη Σοβιετική Ένωση, ενώ στη Ναζιστική Γερμανία αποτέλεσαν σημαντικό όργανο της αντισημιτικής προπαγάνδας.

Σημαντικές αφίσες δημιουργήθηκαν από γραφίστες και σε άλλες εποχές μεγάλης αναταραχής. Στη δεκαετία του '60 με την άνοδο της ποπ αρτ και με τα κινήματα διαμαρτυρίας σε όλη τη Δύση, αυξήθηκε η χρήση της αφίσας. Ίσως οι πιο ενδιαφέρουσες αφίσες ήταν αυτές των Γάλλων φοιτητών κατά τη διάρκεια των γεγονότων του Μαΐου του 1968.

Η κινηματογραφική βιομηχανία παρατήρησε ότι οι αφίσες με τα ζωηρά χρώματα είναι ένας καλός τρόπος προώθησης των ταινιών. Η συλλογή κινηματογραφικών αφισών είναι για πολλούς ένα σημαντικό χόμπι.

## Παραπομπές


## Εξωτερικοί σύνδεσμοι

* Παλαιά διαφημιστικά (στα Ελληνικά)
* Αφίσες & Poster

Κατηγορία:Γραφιστική
Κατηγορία:Διαφήμιση
Κατηγορία:Τυπογραφία
Απώλειες κατά τον Α΄ Παγκόσμιο Πόλεμο

Κατά την διάρκεια του Α΄ Παγκοσμίου Πολέμου θρηνούμε ανά εθνικότητα τους εξής πληθυσμούς:

## Στρατιωτικές απώλειες
Μέσα στις παρενθέσεις υπάρχει το επί τοις εκατό ποσοστό των απωλειών προς το σύνολο των δυνάμεων της χώρας.

Σημείωση: Στα δεδομένα έχουμε μόνο αριθμούς θανάτων, όχι απώλειες γενικά, δηλαδή δεν συμπεριλαμβάνονται και οι τραυματίες και οι νεκροί.

### Στρατιώτες των Συμμαχικών Δυνάμεων που έχασαν τη ζωή τους

frame|right|πλήθος των στρατιωτών των Συμμαχικών Δυνάμεων που έχασαν τη ζωή τους, από κάθε χώρα

* Βέλγιο: 13.700 (5.14%)
* Βρετανική Αυτοκρατορία: 908.000 (10.20%)
** Αυστραλία: 60.000
** Ηνωμένο Βασίλειο: 715.000
** Ινδία: 25.000
** Καναδάς: 60.000
** Νέα Γη: 1.254
** Νέα Ζηλανδία: 16.000
** Νότιος Αφρική: 7.000
* Γαλλία: 1.375.000 (16.36%)
** γαλλικές αποικίες: 100.000
* Ελλάδα: 5.000 (2.17%)
* ΗΠΑ: 126.000 (2.89%)
* Ιταλία: 650.000 (11.58%)
* Ιαπωνία: 300 (0.04%)
* Μαυροβούνιο: 3.000 (6.00%)
* Πορτογαλία: 7.200 (7.22%)
* Ρουμανία: 336.000 (44.76%)
* Ρωσία: 1.700.000 (14.17%)
* Σερβία: 45.000 (6.36%)

Σύνολο στρατιωτών των συμμαχικών δυνάμεων που σκοτώθηκαν: περίπου 5,17 εκατομμύρια.

### Στρατιώτες των Κεντρικών Δυνάμεων που έχασαν τη ζωή τους

frame|right|πλήθος των στρατιωτών των Κεντρικών Δυνάμεων που έχασαν τη ζωή τους, από κάθε χώρα

* Αυστροουγγαρία: 1.200.000 (15.38%)
* Βουλγαρία: 87.500 (7.29%)
* Γερμανία: 1.800.000 (16.12%)
* Οθωμανική Αυτοκρατορία: 325.000 (11.40%)

Σύνολο στρατιωτών των κεντρικών δυνάμεων που σκοτώθηκαν: περίπου 3,4 εκατομμύρια. 
Σύνολο στρατιωτών που σκοτώθηκαν παγκοσμίως: περίπου 8,6 εκατομμύρια.

## Πολίτες που έχασαν τη ζωή τους
* Αυστροουγγαρία: 300.000
* Βέλγιο: 30.000
* Βουλγαρία: 275.000
* Γαλλία: 40.000
* Γερμανία: 760.000
* Ελλάδα: 132.000
* Ηνωμένο Βασίλειο: 31.000
* Νορβηγία: 1.900 ναυτικοί πέθαναν, οι περισσότεροι όταν τορπιλίστηκαν τα σκάφη τους από Γερμανικά υποβρύχια.
* Ρουμανία: 275.000
* Ρωσία: 3.000.000
* Σερβία: 650.000
* Οθωμανική Αυτοκρατορία: 1.000.000
* Ισπανική Γρίπη: 50 εκατομμύρια (1)

Σύνολο πολιτών που σκοτώθηκαν: περίπου 56,5 εκατομμύρια.
Σύνολο ανθρώπων που σκοτώθηκαν στον Α' Παγκόσμιο Πόλεμο: περίπου 66 εκατομμύρια.

(1) - Υπάρχουν διαφωνίες για το αν πρέπει να συμπεριληφθούν οι έμμεσοι θάνατοι, όπως όσοι πέθαναν από Ισπανική Γρίπη. Αν ναι, 25 ως 50 εκατομμύρια επιπλέον πολίτες θα πρέπει να προστεθούν στο φόρο αίματος του Α' ΠΠ.

(2) Πέραν των απωλειών κατά τη διάρκεια του Α' ΠΠ, κατά τη διάρκειά του σημειώθηκε έλλειμμα γεννήσεων, το οποίο εκτιμάται σε 776 χιλ. άτομα στην Αγγλία, 911 χιλ. άτομα στη Γαλλία, 1.348 χιλ. άτομα στην Ιταλία και 3.705 χιλ. άτομα στη Γερμανία. Επίσης, ο Α΄ΠΠ ανέστειλε την πρόοδο στις συνθήκες υγιεινής με αποτέλεσμα την άνοδο της παιδικής θνησιμότητας.

## Δείτε Επίσης
* Απώλειες κατά τον Β' Παγκόσμιο Πόλεμο
* Α' Παγκόσμιος Πόλεμος

## Αναφορές
* Trenches on the Web

Κατηγορία:Επακόλουθα του Α΄ Παγκοσμίου Πολέμου
Κατηγορία:Δημογραφική ιστορία
Απώλειες κατά τον Β΄ Παγκόσμιο Πόλεμο

Κατά την διάρκεια του Β' Παγκοσμίου Πολέμου θρηνούμε ανά εθνικότητα τους εξής πληθυσμούς:
## Στρατιωτικές απώλειες

### Στρατιώτες των [[Σύμμαχοι (Β' Π.Π.)|Συμμαχικών Δυνάμεων]] που έχασαν τη ζωή τους
thumb|250px|Πλήθος των στρατιωτών των Συμμαχικών Δυνάμεων που έχασαν τη ζωή τους, από κάθε χώρα|εναλλ.=

*Αιθιοπία: 10.000
*Αυστραλία: 23.400
*Βέλγιο: 12.000
*Βραζιλία: 493
*Βουλγαρία (από το 1944): 18.000
*Γαλλία και Ελεύθερες Γαλλικές Δυνάμεις: 210.000
*Γιουγκοσλαβία: 300.000
*Δανία: 1.800
*Ελλάδα: 88.300
*Ηνωμένο Βασίλειο: 375.000
*ΗΠΑ: 407.000
*Ιταλία (από το 1943): 17.500
*Καναδάς: 43.000
*Κίνα: 2.500.000 (Δυνάμεις ΚΚΚ και KMT)
*Λουξεμβούργο: 4.000
*Μογγολία: 3.000
*Νέα Ζηλανδία: 11.625
*Νορβηγία: 2.000
*Ολλανδία: 7.900
*Πολωνία: 123.000
*Ρουμανία (από το 1944): 5.000
*Σοβιετική Ένωση: 20.000.000
*Φιλιππίνες: 27.000
*Φινλανδία (από το 1944): 1.000
*Τσεχοσλοβακία: 46.000
*Ινδία: 36.000
*Νότιος Αφρική: 6.840

Σύνολο στρατιωτών των συμμαχικών δυνάμεων που σκοτώθηκαν: περίπου 16,2 εκατομμύρια

### Στρατιώτες του [[Άξονας (Β' Π.Π.)|Άξονα]] που έχασαν τη ζωή τους
thumb|250px|right|πλήθος των στρατιωτών των Δυνάμεων του Άξονα που έχασαν τη ζωή τους, από κάθε χώρα

*Βουλγαρία (μέχρι το 1944): 9.000
*Γερμανία: 5.000.000 (συμπεριλαμβάνονται οι θάνατοι αιχμαλώτων πολέμου)
*Ιταλία (μέχρι το 1943): 60.000
*Ιαπωνία: 1.300.000 (συμπεριλαμβάνονται απώλειες σε μάχες προ του Β' ΠΠ)
*Ισπανία: 3.334 (όλοι εθελοντές)
*Ουγγαρία: 200.000
*Ρουμανία (μέχρι το 1944): 290.000
*Φινλανδία (μέχρι το 1944): 81.000
*Ταϊλάνδη: 5.647
*Γαλλία του Βισύ: 1.222
 
Σύνολο στρατιωτών των Δυνάμεων του Άξονα που σκοτώθηκαν: περίπου 6,8 εκατομμύρια.
Σύνολο στρατιωτών που σκοτώθηκαν παγκοσμίως: περίπου 23 εκατομμύρια.

## Πολίτες που έχασαν τη ζωή τους

*Αιθιοπία: 5.000
*Αυστραλία: 735 
*Αυστρία: 125.000
*Βέλγιο: 76.000
*Βουλγαρία: 10.000
*Γαλλία: 350.000
*Γερμανία: 2.760.000 (συμπεριλαμβάνονται 200.000 - 2.000.000 εκκαθαρίσεις και απελάσεις)
*Γιουγκοσλαβία: 1.200.000
*Δανία: 3.000
*Ελλάδα: 715.000
*Ιαπωνία: 672.000
*Ιταλία: 153.000
*Ηνωμένο Βασίλειο: 92.700
*ΗΠΑ: 6.000
*Κίνα: 15.000.000 (από την εισβολή στη Μαντζουρία από το 1931 ως το 1945)
*Νορβηγία: 7.000
*Ολλανδία: 200.000 (συμπεριλαμβάνονται 105.000 Ολλανδοί Εβραϊκής καταγωγής)
*Ουγγαρία: 290.000
*Πολωνία: 5.680.000 (συμπεριλαμβάνονται Πολωνοί Εβραϊκής καταγωγής)
*Ρουμανία: 200,000
*Σοβιετική Ένωση: 20.000.000
*Ταϊλάνδη: 310
*Τσεχοσλοβακία: 294.000
*Φιλιππίνες: τουλάχιστον 100.000
*Φινλανδία: 2.000

*Ινδία: 2.150.000 (μετριοπαθείς εκτιμήσεις, υπολογίζεται ότι μόνο οι θάνατοι από τον λιμό της Βεγγάλης του 1943 κυμαίνονται από 2 ως 4 εκατομμύρια)

Σύνολο πολιτών που σκοτώθηκαν: περίπου 57 εκατομμύρια.Σύνολο ανθρώπων που σκοτώθηκαν στον Β' Παγκόσμιο Πόλεμο: περίπου 80 εκατομμύρια.

## Δείτε Επίσης
*Απώλειες κατά τον Α' Παγκόσμιο Πόλεμο
*Απώλειες κατά τον Β΄ Παγκόσμιο Πόλεμο στη Σοβιετική Ένωση

## Αναφορές
* Source List and Detailed Death Tolls for the Twentieth Century Hemoclysm
*  άρθρο στο δίκτυο για το Μνημείο Πεσσόντων στην Αυστραλία,  Australian Military Statistics: WWII - A Global Perspective .  June 2005.

## Εξωτερικοί σύνδεσμοι
* 


Κατηγορία:Δημογραφική ιστορία
Πατριαρχείο

**Πατριαρχείο** χαρακτηρίζεται ο οίκος του αρχηγού της Πατριάς - Η έδρα του Πατριάρχη. Το οίκημα που διαμένει ο Πατριάρχης, η Πνευματική Περιφέρεια αρμοδιότητας του Πατριάρχη, το άλλοτε λεγόμενο *«κλίμα»*, αλλά και το όνομα της Εκκλησίας ενός τόπου που έχει αναχθεί στο βαθμό του Πατριαρχείου (εκκλησιαστικά).                                                            

Τα Πατριαρχεία στον Ανατολικό Ορθόδοξο Χριστιανισμό διακρίνονται σε *Πρεσβυγενή* (παλαίφατα ή αρχαιότερα) και *Νεοπαγή* (τα νεότερα). Σήμερα, υφίστανται εννέα Πατριαρχεία, τέσσερα πρεσβυγενή και πέντε νεοπαγή. 

Αρχικά και μέχρι το σχίσμα του 1054, στον Δυτικό Χριστιανισμό υπήρχε και το Πατριαρχείο Ρώμης, ως πρώτο στα πρεσβεία τιμής των Εκκλησιών, με το οποίο διεκόπη η πλήρης κοινωνία από τα υπόλοιπα. Ως πενταρχία αναγνωρίστηκαν από τη Σύνοδο της Χαλκηδόνας το 451.

[thumb|right|300px|Χάρτης της [Πενταρχίας του Ιουστινιανού, με το σύνολο σχεδόν της σύγχρονης Ελλάδας υπό το Πατριαρχείο Ρώμης.  Τον 8ο αιώνα ο αυτοκράτορας επανέφερε το σύνορο του Πατριαρχείου της Κωνσταντινούπολης προς τα δυτικά και βόρεια. ]]

## Πρεσβυγενή (Παλαίφατα) Πατριαρχεία
Τα *Πρεσβυγενή Πατριαρχεία* είναι, σήμερα, τέσσερα (αρχικά ήταν πέντε, η λεγόμενη Πενταρχία):

* Το Οικουμενικό Πατριαρχείο ή Πατριαρχείο Κωνσταντινουπόλεως στην Κωνσταντινούπολη, η «*Μήτηρ Ἐκκλησία*».
* Το Πατριαρχείο Αλεξανδρείας στην Αλεξάνδρεια.
* Το Πατριαρχείο Αντιοχείας, σήμερα στη Δαμασκό της Συρίας αντί στην Αντιόχεια και
* Το Πατριαρχείο Ιεροσολύμων στην Ιερουσαλήμ, η *«Μήτηρ των Εκκλησιών»*.

## Νεοπαγή Πατριαρχεία
*Νεοπαγή Πατριαρχεία* αποτελούν οι:

* Ρωσική Ορθόδοξη Εκκλησία ως Πατριαρχείο Μόσχας και πάσης Ρωσίας, στη Μόσχα.
* Σερβική Ορθόδοξη Εκκλησία ως Πατριαρχείο των Σέρβων, στο Βελιγράδι.
* Ρουμανική Ορθόδοξη Εκκλησία ως Πατριαρχείο Ρουμανίας στο Βουκουρέστι.
* Βουλγαρική Ορθόδοξη Εκκλησία ως Πατριαρχείο Βουλγαρίας στη Σόφια.
* Γεωργιανή Ορθόδοξη Εκκλησία ως Πατριαρχείο Γεωργίας στη Τιφλίδα

Σε αντιδιαστολή, αλλά και σύνδεση (- σχέση) στο τίτλο **Πατήρ** - Πατριάρχης, Πατριαρχείο, για τις υποδεέστερες εκκλησιαστικές περιφέρειες δίδεται ο τίτλος **Μήτηρ** - Μητροπολίτης, Μητρόπολη.

## Παραπομπές


Κατηγορία:Χριστιανική ορολογία
Κατηγορία:Θρησκευτικοί τίτλοι και βαθμοί
Οργάνωση Αφροαμερικάνικης Ενότητας

Η **Οργάνωση της Αφροαμερικάνικης Ενότητας** δημιουργήθηκε από τον Μάλκολμ Χ στις 28 Ιουνίου 1964. Η οργάνωση διήρκεσε μέχρι το θάνατο του ιδρυτή της τον Φεβρουάριο του 1965. Λέγεται ότι είναι μια διάσπαση από το «Έθνος του Ισλάμ», δεδομένου ότι διαμορφώθηκε αμέσως μόλις ο ιδρυτής του έφυγε από την ομάδα και είχε ως σκοπό να έχει τους λιγότερο αυστηρούς κανόνες και θρησκευτικές θυσίες. Στην αιχμή της, η συγκεκριμένη ομάδα είχε αρκετά μέλη και υποστηρικτές.

Κατηγορία:Οργανώσεις
Μιχαήλ Α΄

Ο **Μιχαήλ Α' ο Ραγκαβές** (770 - 11 Ιανουαρίου 844) ήταν Βυζαντινός αυτοκράτορας (811-813).

## Βιογραφία
Καταγόταν από τον ευγενή Οίκο των Ραγκαβέ με καταγωγή από τη Μακεδονία *(περιοχή [[Νομός Θεσσαλονίκης|Θεσσαλονίκης]])* και ήταν γιος του Θεοφύλακτου Ραγκαβέ. Νυμφεύτηκε τη φιλόδοξη Προκοπία, κόρη του αυτοκράτορα Νικηφόρου Α΄ και αδελφή του Σταυράκιου (Δυναστεία του Νικηφόρου).

Στην καταστροφική για τους Βυζαντινούς μάχη της Πλίσκας, σκοτώθηκε ο ίδιος ο Αυτοκράτορας Νικηφόρος Α΄ και τραυματίστηκε ο συναυτοκράτορας Σταυράκιος. Πολύ σύντομα έγινε φανερό ότι ο Σταυράκιος δεν μπορούσε, εξαιτίας της κατάστασης της υγείας του, να ασκήσει τα καθήκοντά του και -κατόπιν πιέσεων- παραιτήθηκε υπέρ του Μιχαήλ, συζύγου της αδελφής του Προκοπίας.

Σημαντικό ρόλο διαδραμάτισε η κατάσταση της υγείας του σε σύγκριση με τον γιο του Αυτοκράτορα και τον Οκτώβριο του 811 ανακηρύχθηκε και επίσημα αυτοκράτορας.

Ο Μιχαήλ Α΄, επηρεασμένος από τους κληρικούς και μοναχούς, οι οποίοι αντιδρούσαν στην Εικονομαχία, ανακάλεσε από την εξορία τον Θεόδωρο και τους άλλους Στουδίτες. Δεν κατάφερε όμως να αντισταθεί στους επερχόμενους Βούλγαρους, οι οποίοι το 812, αφού εισέβαλαν στη Μακεδονία και τη Θράκη, κυρίευσαν την οχυρή Μεσημβρία (σημ. Νεσεμπάρ).

Μετά δε τη μεγάλη ήττα που υπέστη το 813 στη μάχη της Βερσινικίας κοντά στην Αδριανούπολη από τον βασιλιά των Βουλγάρων Κρούμο, εκθρονίστηκε από τον στρατό και απεβίωσε σε μοναστήρι το 845. Τον διαδέχτηκε ο Λέων Ε΄ ο Αρμένιος. Όσο ήταν μοναχός, είχε το όνομα Αμβρόσιος.

thumb|left|200px|Ο Μιχαήλ Α΄ στέφεται από τον Πατριάρχη. Μικρογραφία από τη ''Σύνοψη Ιστοριών'' του Ιωάννη Σκυλίτζη, χειρόγραφο της Μαδρίτης.

## Οικογένεια
Νυμφεύτηκε την Προκοπία, κόρη του Νικηφόρου Α΄ Αυτοκράτορα των Ρωμαίων και είχε τέκνα:
* Θεοφύλακτος π.793-849, συναυτοκράτορας.
* (Νικήτας) Ιγνάτιος π.798-877, Πατριάρχης Κωνσταντινούπολης.
* Σταυράκιος.
* Γοργώ.
* Θεοφανώ.

## Δείτε επίσης
* Δυναστεία του Ραγκαβέ
* Ραγκαβής

## Σημειώσεις
Σημείωση  Το *Ραγκαβέ* είναι το επίθετο της ευγενούς οικογενείας τού Μιχαήλ Α΄, το οποίο αναφέρεται και ως Ραγκαβές ή Ραγκαβή ή Ρανγκαβή.

## Πηγές
* *Νεώτερον Εγκυκλοπαιδικόν Λεξικόν Ηλίου" τομ.13ος, σελ.679.*

## Εξωτερικοί σύνδεσμοι

Κατηγορία:Βυζαντινοί αυτοκράτορες
Κατηγορία:Δυναστεία του Νικηφόρου
Κατηγορία:Βυζαντινοί του 9ου αιώνα
Αρχαιολογική τομή

Στην αρχαιολογία η τομή είναι μια άποψη ενός ανασκαμμένου αρχαιολογικού τόπου, που παρουσιάζει το περιεχόμενό του σε κάθετο επίπεδο, ως διατομή,  αποκαλύπτοντας με αυτόν τον τρόπο και τη στρωματογραφία του. Η τομή καθιστά   δυνατό να δει και να ερμηνεύσει ο αρχαιολόγος τα χαρακτηριστικά γνωρίσματα του  τετραγώνου, όπως  αναπτύχθηκαν κατά τη διάρκεια του χρόνου.

Η ημιτομή είναι η συνηθισμένη μέθοδος με την οποία το μισό του τόπου ανασκάπτεται και το υπόλοιπο αφήνεται ως έχει. Μεγάλα χαρακτηριστικά γνωρίσματα όπως ερείπια, θαμμένα κτήρια κ.λπ. χρειάζεται να τετραγωνιστούν με την χρήση κάναβου, προκειμένου να γίνει μεθοδικότερη η καταγραφή και η πρόοδος της ανασκαφής.
 
Οι τομές χρησιμοποιούνται μαζί με τα σχέδια για την καταγραφή αρχαιολογικών θέσεων. Συνήθως σχεδιάζονται σε κλίμακα 1:10 ή 1:20, το ύψος τους συνδυάζεται με το σχετικό ύψος της θέσης και καταγράφεται ο προσανατολισμός. Επίσης, απαιτείται τήρηση φωτογραφικού αρχείου

## Βιβλιογραφία
*The MoLAS archaeological site manual MoLAS, London 1994. ISBN 0-904818-40-3. Rb 128pp. bl/wh

Κατηγορία:Αρχαιολογικές μέθοδοι
Κατηγορία:Ορολογία της αρχαιολογίας
Φρυγία

Την ονομασία **Φρυγία** έφερε κατά την αρχαιότητα μεγάλη Ελληνική περιοχή της Μικράς Ασίας, στην σημερινή βορειο-κεντρική Τουρκία, η οποία περιελάμβανε όλη την έκταση από τα κεντρικά παράλια της Παφλαγονίας μέχρι την Αντιόχεια της Πισιδίας και το Ικόνιο (σημερινή πόλη Konya).

Είχε προς τα βόρεια τη Βιθυνία, προς τα δυτικά τη Μυσία, τη Λυδία και την Καρία, προς τα νότια την Καβαλίδα και την Πισιδία και προς τα ανατολικά τη Γαλατία και τη Λυκαονία. Την Φρυγία διασχίζει ο ποταμός Σαγγάριος όπου στις όχθες του ήταν χτισμένη και η πόλη Γόρδιον, πρωτεύουσα του αρχαίου βασιλείου της Φρυγίας και η οποία άκμασε κατά τον 8ο αιώνα π.Χ. Ονομαζόταν Μεγάλη Φρυγία σε αντιδιαστολή με τη Μικρά Φρυγία ή Ελλησποντική Φρυγία (Μυσία). Κατά τη ρωμαϊκή περίοδο το βόρειο μέρος της ενώθηκε με το βασίλειο της Περγάμου και ονομάστηκε «Επίκτητος Φρυγία», ενώ τα νότια τμήμα της πήραν το όνομα «Παρώρειος» ή «Πισιδική Φρυγία». Οι κάτοικοι της περιοχής ονομάζονταν, γενικά, Φρύγες.

Στα βουνά της Φρυγίας λατρευόταν η Μεγάλη Μητέρα, η Κυβέλη, όπως ήταν γνωστή σε Έλληνες και Ρωμαίους και την οποία οι Φρύγες την αποκαλούσαν «Μητέρα των Ορέων». Ακόμη, τιμούσαν τον Σαβάζιο, τον ουράνιο και πατέρα θεό που απεικονιζόταν καβάλα σε άλογο. Οι Έλληνες τον παρομοίαζαν με τον Δία. Απεικονίσεις του Σαβαζίου υπήρχαν ακόμη και στα ρωμαϊκά χρόνια ως θεού-καβαλάρη.

Κατά την κατάκτησή της περιοχής από τον Μέγαν Αλέξανδρο, διοικητής της περιοχής, διορίστηκε ο Κάλας.

Στη Φρυγία βρίσκεται και η βυζαντινή πόλη Χώναι, που είναι γνωστή για το θαύμα του Αρχαγγέλου Μιχαήλ (*εν Χώναις*) και εορτάζεται στις 6 Σεπτεμβρίου.

Στην περιοχή της Φρυγίας και συγκεκριμένα στον ποταμό Σαγγάριο στην όχθη του που δίπλα ήταν χτισμένη η αρχαία πόλη Γόρδιο, σταμάτησε η προέλαση του ελληνικού στρατού κατά την Μικρασιατική Εκστρατεία ύστερα από μία πολύνεκρη μάχη τον Αύγουστο του 1921. Σήμερα κατά τη μετακεμαλική διοικητική διαίρεση της Τουρκίας την άλλοτε Φρυγία αποτελούν οι περιοχές (ως νομοί) Κιουτάχεια, Καραχισαρί και Σεχίπ.

## Δείτε επίσης
*Φρύγες

## Σημειώσεις


## Πηγές
* *Εγκυκλοπαίδεια Πάπυρος Larousse Britannica* 60ος τόμος, σελίδα 188.


Κατηγορία:Γεωγραφία της Βίβλου
Κατηγορία:Σατραπείες της Περσικής Αυτοκρατορίας
Λίμπα Νοάστρα

**Λίμπα νοάστρα** (ρουμανικά: *Limba noastră* -προφέρεται limba ˈno̯astrə) είναι το όνομα του εθνικού ύμνου της Δημοκρατίας της Μολδαβίας από το 1994. Οι στίχοι είναι γραμμένοι από τον Αλεξέι Ματτεβίτσι (1888 - 1917) και η μουσική σύνθεση του Αλεξάντρου Κριστέα (1890 - 1942). Το πρωτότυπο ποίημα αποτελείται από δώδεκα στροφές, εκ των οποίων πέντε χρησιμοποιούνται στον ύμνο.

Ακολουθούν οι 5 στροφές που χρησιμοποιούνται στον εθνικό ύμνο στα ρουμανικά:

## Εξωτερικοί σύνδεσμοι
* State Symbols of the Republic of Moldova - Επίσημη ιστοσελίδα της Δημοκρατίας του Μόλδοβα με πληροφορίες για τα εθνικά σύμβολα της χώρας
* President's House - Επίσημος ιστότοπος του προέδρου της Μολδαβίας.

Κατηγορία:Εθνικά σύμβολα της Μολδαβίας
Κατηγορία:Εθνικοί ύμνοι
Νομός Θεσσαλονίκης

Ο **Νομός Θεσσαλονίκης** ήταν ο μεγαλύτερος Νομός στη Μακεδονία και στη Βόρεια Ελλάδα. Διοικητικά ανήκε στην Περιφέρεια Κεντρικής Μακεδονίας και ταυτίζεται με την Περιφερειακή Ενότητα Θεσσαλονίκης.

## Διοικητική διαίρεση

Ο Νομός Θεσσαλονίκης ήταν ένας από τους 54 νομούς της Ελλάδας και ένας από τους επτά της Περιφέρειας Κεντρικής Μακεδονίας, ενώ από το 2011 αποτελεί την **Μητροπολιτική Ενότητα Θεσσαλονίκης**, μία από τις 74 περιφερειακές ενότητες της χώρας και μία από τις επτά της Περιφέρειας Κεντρικής Μακεδονίας. Πρωτεύουσα του νομού είναι η ομώνυμη μεγαλούπολη, Θεσσαλονίκη.

Είναι ο δεύτερος μεγαλύτερος νομός σε έκταση στη Βόρεια Ελλάδα (μετά τον Νομό Σερρών) και ο δεύτερος μεγαλύτερος σε πληθυσμό νομός της Ελλάδας. Η Μητροπολιτική Ενότητα Θεσσαλονίκης είναι η μεγαλύτερη σε πληθυσμό περιφερειακή ενότητα της χώρας.

## Ιστορία
Η Νομαρχία Θεσσαλονίκης δημιουργήθηκε όταν η περιοχή ενσωματώθηκε στο Βασίλειο της Ελλάδος μετά τον Πρώτο Βαλκανικό Πόλεμο το 1914. Η έκτασή της ήταν τότε η μεγαλύτερη στην Ελλάδα, καλύπτοντας περίπου το 7% της Ελλάδας. Οι Νομοί της Πέλλας, της Χαλκιδικής και του Κιλκίς, οι οποίοι αρχικά αποτέλεσαν τμήματα του Νομού Θεσσαλονίκης, χωρίστηκαν με αναγκαστικό νόμο το 1917, το 1924 και το 1934 αντίστοιχα, ενώ μετά τον Δεύτερο Παγκόσμιο Πόλεμο συστάθηκαν επίσης με αναγκαστικό νόμο και οι Νομοί Ημαθίας (1946) και Πιερίας (1949), παίρνοντας ο νομός την σημερινή του έκταση.

## Γεωγραφία
Ο Νομός Θεσσαλονίκης βρίσκεται στην Κεντρική Μακεδονία και βρέχεται από τον Θερμαϊκό κόλπο στα δυτικά και τον Στρυμονικό κόλπο στα ανατολικά. Στο κεντρικό-βόρειο τμήμα του νομού υπάρχει η κοιλάδα της Μυγδονίας με τη Λίμνη Κορώνεια (ή Λίμνη Αγίου Βασιλείου ή Λίμνη Λαγκαδά) και λίγο ανατολικότερα τη Λίμνη Βόλβη που είναι η δεύτερη μεγαλύτερη στην Ελλάδα.

Τα βουνά βρίσκονται στο κεντρικό και βόρειο τμήμα του νομού. Στα βουνά περιλαμβάνονται ο Χορτιάτης στα κεντροδυτικά του νομού, το Σιβρί και ο Βερτίσκος στα βόρεια, τα όρη Βόλβης, τμήμα από τα Κρούσσια και τμήμα από τα Κερδύλια στα βορειοανατολικά.

Γειτονικά είναι ο Νομός Ημαθίας στα νοτιοδυτικά, ο Νομός Πέλλας στα δυτικά, ο Νομός Κιλκίς στα βόρεια, ο Νομός Σερρών στα ανατολικά και ο Νομός Χαλκιδικής στα νότια.

## Διοικητική διαίρεση
Η Μητροπολιτική Ενότητα Θεσσαλονίκης είναι μία από τις 7 περιφερειακές ενότητες στις οποίες διαιρείται η Περιφέρεια Κεντρικής Μακεδονίας.

### Δήμοι της Μ.Ε. Θεσσαλονίκης
Από τις 1 Ιανουαρίου 2011 η Περιφερειακή Ενότητα Θεσσαλονίκης διαιρείται σε 14 Δήμους:

[thumb|150px|Το Λάβαρο των Μακεδόνων στη [Μάχη της Ρεντίνας το 1821.]]

### Πολιτική ιστορία
Διοικητικά η Θεσσαλονίκη χωριζόταν μέχρι το 1997 σε 2 Επαρχίες:

## Νομάρχες – Αντιπεριφερειάρχες

### Αντιπεριφερειάρχες Θεσσαλονίκης
* 2011–2013: Απόστολος Τζιτζικώστας
* 2013–2014: Γιώργος Τσαμασλής
* 2014–2024: Βούλα Πατουλίδου
* 2024–Σήμερα: Κωνσταντίνος Γιουτίκας

## Εκκλησιαστική διαίρεση
Στην Μητροπολιτική Ενότητα Θεσσαλονίκης εδρεύουν τέσσερεις Μητροπόλεις της Εκκλησίας της Ελλάδος:

## Παραπομπές


## Δείτε επίσης
* Διοικητική διαίρεση Περιφέρειας Κεντρικής Μακεδονίας

## Εξωτερικοί σύνδεσμοι
* 

Κατηγορία:Πρώην διοικητικές διαιρέσεις της Ελλάδας
Σημαία της Μολδαβίας

thumb|250px|right|Η Μολδαβική σημαία
thumb|100px|left|Η Ρουμανική σημαία προς σύγκριση
Η εθνική **[[σημαία]] της [[Μολδαβία|Μολδαβίας]]** είναι τρίχρωμη: μπλε, κίτρινη και κόκκινη (κάθετες γραμμές από αριστερά προς δεξιά). Εμπεριέχει επίσης το Μολδαβικό έμβλημα (ένας αετός που κρατά ασπίδα με την εικόνα ενός ταύρου) για να ξεχωρίζει από την τρίχρωμη ίδια Ρουμανική σημαία. Το εθνόσημο υπάρχει μόνο στο μπροστινό μέρος της σημαίας. Η Μολδαβία αποτελούσε μέρος της Ρουμανίας μέχρι τον Β' Παγκόσμιο Πόλεμο και η Μολδαβική γλώσσα είναι ίδια με τη Ρουμανική, εξ ου και η ομοιότητα των σημαιών.

## Ιστορικές και Τοπικές Σημαίες της Μολδαβίας
μικρογραφία|Κρατική σημαία της Λαϊκής Δημοκρατίας της Μολδαβίας. 1917–1918
[μικρογραφία|Η σημαία της άλλοτε [Μολδαβική Σοβιετική Σοσιαλιστική Δημοκρατία|Σοβιετικής Σοσιαλιστικής Δημοκρατίας της Μολδαβίας. 1940–1991]]
[μικρογραφία|Η κρατική σημαία της μη αναγνωρισμένης διεθνώς [Υπερδνειστερίας, η οποία είναι βασισμένη στην σημαία της άλλοτε Σοβιετικής Σοσιαλιστικής Δημοκρατίας της Μολδαβίας. Η Υπερδνειστερία αναγνωρίζεται διεθνώς ως περιοχή της Μολδαβίας.]]
[μικρογραφία|Η σημαία της Αυτόνομης επαρχίας της [Γκαγκαουζίας, περιοχή που βρίσκεται στη νότια Μολδαβία. Κήρυξε την αυτoνομία της στις 23 Απριλίου 1994, όπου και της εκχωρήθηκε ειδικό συνταγματικό καθεστώς, γεγονός που έθεσε τέλος στη διένεξη μεταξύ των Γκαγκαούζων αυτονομιστών και της κεντρικής διοίκησης της Μολδαβίας. Προηγουμένως οι Γκαγκαούζοι αυτονομιστές, χρησιμοποιούσαν την σημαία της Μολδαβίας.]]

## Εξωτερικοί σύνδεσμοι

* Απόφαση του Κοινοβουλίου για την υιοθέτηση σημαίας (Ιστότοπος της Προεδρίας της Μολδαβίας)

Κατηγορία:Εθνικά σύμβολα της Μολδαβίας
Μολδαβία